# Lucas Pérez Martínez

Lucas Pérez Martínez (La Corunya, 7 de juny de 1985) és un futbolista professional gallec que juga de davanter, actualment al Deportivo de La Coruña.

## Trajectòria

Format en les categories inferiors de l'Atlètic de Madrid, va passar després pel Rayo Vallecano B amb el qual va jugar a Segona Divisió B. Posteriorment va arribar a jugar amb el primer equip del Rayo en set partits a Segona, marcant un gol i contribuint en l'ascens de l'equip madrileny a Primera.
L'any 2011 va quedar lliure i va fitxar pel FC Karpaty Lviv, equip de la primera divisió d'Ucraïna, amb el qual va disputar l'Europa League marcant un gol. Dos anys més tard marxa cedit al Dinamo de Kíev. En el 2013 fitxa pel PAOK FC de Salònica i juga allà una temporada.
El 18 de juliol de 2014 fitxa pel Deportivo de la Corunya, cedit pel PAOK FC, per una temporada amb opció de compra.
El 12 d'agost de 2015 firma per l'equip corunyès, aquest cop en propietat, amb un contracte per 4 temporades.

### Arsenal

El 27 d'agost de 2016, Arsène Wenger va anunciar que el jugador fitxaria per l'Arsenal FC després de passar l'examen mèdic. Pocs dies després, el 30 d'agost de 2016, el traspàs va ser confirmat pel club, per 17.1 milions de lliures, l'equivalent a 20 milions d'euros.

### Elx CF i Cadis CF

El 31 d'agost de 2021, agent lliure, Pérez va signar per un any amb l'Elx CF, de primera divisió. El següent 31 de gener va fitxar pel Cadis CF del mateix nivell, amb contracte per 18 mesos.

### Retorn al Deportivo

Pérez va acordar el seu retorn al Deportivo el 31 de desembre de 2022, un traspàs que es faria efectiu a la finestra de mercat del gener; el jugador va pagar 493,000 euros de la seva butxaca per fer possible l'operació. Va marcar un doblet en el seu debut a la Primera Federació vuit dies més tard, amb una victòria del seu equip per 3–0 contra l'Unionistas de Salamanca CF.

## Selecció gallega

Va ser convocat per la selecció gallega per al partit contra Veneçuela, disputat a l'estadi de Riazor el 20 de maig de 2016. Va debutar en aquell partit que va finalitzar en empat a un.

## Referències

* ↑ «Profile». Sky Sports. [Consulta: 31 agost 2017].
* ↑ Lucas Pérez firma el seu contracte i entrenarà demà dissabte a Abegondo, 18 de juliol de 2014.
* ↑ Deportivo da Coruña. Lucas Pérez, nou jugador del Dépor per a les quatre properes temporades. Deportivo da Coruña, 12 d'agost de 2015.
* ↑ «Arsenal boss confirms Lucas Perez and Shkodran Mustafi have been signed (Video)». 101 Greatgoals, 27-08-2016. Arxivat de l'original el 13 de setembre 2019. [Consulta: 31 agost 2016].
* ↑ http://www.arsenal.com/news/news-archive/20160828/lucas-perez-signs-for-the-club
* ↑ http://www.bbc.co.uk/sport/football/37223120
* ↑ «Lucas Pérez, nuevo fichaje de los 'Gunners'». Marca. [Consulta: 31 agost 2016].
* ↑ «FICHAJE | Lucas Pérez firma por una temporada con el Elche CF» (en castellà). Elche CF, 31-08-2021. [Consulta: 31 agost 2021].
* ↑ «Lucas Pérez cierra el mercado invernal» (en castellà). Cadis CF, 31-01-2022. [Consulta: 31 gener 2022].
* ↑ «Traspaso de Lucas Pérez al RC Deportivo» (en castellà). Cadis CF, 31-12-2022. [Consulta: 1r gener 2023].
* ↑ Jiménez, Francisco José. «No hay marcha atrás: Lucas Pérez paga de su bolsillo para irse del Cádiz» (en castellà). El Desmarque, 30-12-2022. [Consulta: 4 gener 2023].
* ↑ «Paga medio millón de euros para irse de un equipo de Primera a Tercera» (en castellà). Olé, 31-12-2022 [Consulta: 4 gener 2023].
* ↑ Martín, José Manuel «El enorme gesto de Lucas Pérez en su debut con el Deportivo» (en castellà). La Razón, 08-01-2023 [Consulta: 9 gener 2023].
* ↑ Pardo, Miguel. «Galícia brilla i promet continuïtat a la festa del futbol de la terra». Praza.gal, 21-05-2016. [Consulta: 22 maig 2016].

## Enllaços externs

* Fitxa del jugador a bdfutbol.com (castellà)
* Fitxa del jugador a Resultados de fútbol Arxivat 2011-01-02 a Wayback Machine. (castellà)
* Fitxa del jugador a transfermarkt.de (anglès)